armvectores/hy_wikipedia_2023 huggingface dataset:
Գրեգ Վոգան

Ջեյմս Գրեգորի «Գրեգ» Վոգան (անգլ.՝ James Gregory "Greg" Vaughan, Jr. [vɔːn], հունիսի 15, 1973(1973-06-15), Դալաս), ամերիկյան հեռուստատեսության դերասան, հայտնի է  «Երիտասարդ և հանդուգն» (2002-2003), «Գլխավոր հոսպիտալ» (2003-2009) և «Մեր կյանքի օրերը» (2012-2016) ցերեկային հեռուստասերիալներում խաղացած դերերով։ Փրայմ թայմում ունեցել է կիսականոնավոր դեր «Հմայվածները» սերիալում (The WB Television Network,1999-2000), իսկ 2016 թվականին սկսել է նկարահանվել «Շաքարի տնկարկների թագուհին» սերիալում։


== Վաղ տարիներ ==
Վոգանը ծնվել է Դալասում (Տեխաս նահանգում), Ջեյմս Գրեգորի Վոգան ավագի և Բարբարա Էն Ալտի ընտանիքում, մեծացել է Մեսկիթ քաղաքում։ Նրա նախնիները եղել են հույներ և հնդիկներ։ Շատ ժամանակ է անցկացրել տատիկի և պապիկի հետ, որոնք ապրում էին Օստինից ոչ հեռու գտնվող Ֆրեդերիքսբուրգ ոչ մեծ քաղաքում։ Ամեն ամառ  քաղաքից դուրս էր անցկացնում՝ մատուցող աշխատելով իր պապիկի ռեստորանում։ Դպրոցն ավարտելուց հետո մեկնել է Միլան (Իտալիա), որտեղ Ջորջիո Արմանիի հագուստը գովազդելու առաջարկ է ստացել։ Արմանիից հետո Վոգանը համագործակցել է Ջաննի Վերսաչեի,  Թոմի Հիլֆիգերի, Ռալֆ Լորենի և շատ ուրիշների հետ։ Մոդելային բիզնեսում երկար և հաջողակ տարիներից հետո Վոգանը որոշել է իրեն փորձել կինոյում։


== Կարիերա ==
Նա տեղափոխվել է Լոս-Անջելես և ստացել մի քանի էպիզոդիկ դեր սերիալներում։ Նրա առաջին դերը դարձել է «Մալիբուի փրկարարները» սերիալում խաղացած էպիզոդիկ դերը։ Գլխավոր դերեր է ստացել նաև «Երիտասարդ և հանդուգն» և «Գլխավոր հոսպիտալ» սերիալներում։
1996 թվականին Վոգանը ծանոթացել է Աարոն Սփելինգի հետ։ Սփելինգը նրան դերեր է տվել «Բեվերլի-հիլս։ 90210» և «Հմայվածները» հանրահայտ նախագծերում։ 1999-ից մինչև 2000 թվականը Վոգանը նկարահանվել է «Հմայվածները» հեռուստասերիալում քույրերի հարևանի և Փայփերի ընկերոջ դերում, ինչը դարձրել է նրան ավելի հայտնի։ 2002 թվականին Վոգանը «Երիտասարդ և հանդուգն» հեռուստասերիալում ստացել է գլխավոր դերերից մեկը, բայց 2003 թվականին հեռացել է սերիալից։ Հենց այդ տարում էլ ստացել է դեր «Գլխավոր հոսպիտալ» սերիալում, որը նախկինում պատկանում էր Ջոնաթան Ջեքսոնին (դերասան) և Յակոբ Յանգին։ 2009 թվականին հեռացել է հեռուստասերիալից, իսկ նրա դերը նորից զբաղեցրել է Ջոնաթան Ջեքսոնը։


== Անձնական կյանք ==
2006 թվականի հունիսի 4-ին ամուսնացել է հոլանդացի մոդել Հաուդ Թուրիայի հետ։ Ունեն երեք որդի։ 2007 թվականի մայիսի 4-ին ծնվել է Ջեյթան Ջեյմս Վոգանը՝  (անգլ.՝ Jathan James Vaughan) առաջին որդին։ 2010 թվականի հունվարի 19-ին՝ երկրորդ որդին՝ Քավան Թոմաս Վոգանը (անգլ.՝ Cavan Thomas Vaughan), երրորդ որդին՝ Լանդան Ռեյդ Վոգանը ( անգլ.՝ Landan Reid Vaughan), ծնվել է 2012 թվականի մարտի 6-ին։


== Ֆիլմագրություն ==


== Ծանոթագրություններ ==
Սառիոն (քաղաք)

Սառիոն (իսպ.՝ Sarrión), քաղաք և համայնք Իսպանիայում՝ արագոնական Տերուել պրովինցիայի Գուդար-Խավալամբրե շրջանում։ Տարածքը՝ 140,4 կմ2։ Բնակչությունը՝ 1140 մարդ (ըստ 2007 թվականի մարդահամարի)։


== Բնակչություն ==


== Ծանոթագրություններ ==


== Արտաքին հղումներ ==
Página Web de Sarrión Archived 2012-01-18 at the Wayback Machine.
Sarrion en teruel.org (servicios e imágenes) Archived 2007-09-28 at the Wayback Machine.
Descripción con foto y mapa Archived 2007-01-09 at the Wayback Machine.
Ficha de la población Archived 2011-12-10 at the Wayback Machine.
Información sobre el pueblo de Sarrión y su comarca Archived 2007-10-09 at the Wayback Machine.
Foro de Sarrión
Feria monografica de la Trufa de Sarrión
Խոսրով Գողթնեցի (2-րդ դար)

Խոսրով Գողթնեցի (1-ին դար, Գողթն, Վասպուրական, Մեծ Հայք - 2-րդ դար), հայ նախարար Մեծ Հայքում, Գողթն գավառի տանուտեր։
Շաբ իշխանի և Նշնա իշխանուհու որդին, Վահան Գողթնեցու հայրը, Գողթնեցիների նախարարական տոհմից։


== Ծանոթագրություններ ==
Լիպցի (այլ կիրառումներ)

Լիպցի, կարող է վերաբերել՝

Լիպցի - գյուղ Ռուսաստանի, Սմոլենսկի մարզի Գագարինսկի շրջանի կազմում
Լիպցի - գյուղ Ուկրաինայի Խարկովի մարզի Խարկովի շրջանում
Ինսկոյ

Ինսկոյ (ռուս.՝ Инской), քաղաքատիպ ավան Ռուսաստանի, Կեմերովոյի մարզի Բելովոյի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 13143 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Light My Fire

Light My Fire-ը ամերիկյան լեգենդար ռոք խումբ The Doors-ի երգն է։ Այս երգը ձայնագրվել է 1966 թվականի օգոստոս ամսին, և թողարկվել է 1967 թվականի հունվար ամսվա առաջին շաբաթվա ընթացքում խմբի առաջին ստուդիական ալբոմում։ 1967 թվականի հունիսի մեկին լույս է տեսել երգի սինգլ տարբերակը և երեք շաբաթով գլխավորել է Ամերիկայի Billboard Hot 100-ի չարթերը, և մեկ շաբաթով էլ գլխավորել է Cash Box Top 100-ի չարթերը։ Ամերիկայի Միացյալ Նահանգներում վաճառվել է սինգլի ավելի քան 1,000,000 օրինակ, երգը նաև համարվում է խմբի ամենահաջողված երգը և Rolling Stone ամսագիրը այն ներառել է իր 500 լավագույն երգերի ցանկանում հատկացնելով երգին 35 հորիզոնականը։


== Պատմություն ==
Երգի բառերը և երաժշտությունը գրվել է խմբի կիթառահար Ռոբի Կրիգերի կողմից, սակայն Ջիմ Մորիսոնը ավելացրել է "Our love become a funeral pyre" տողը, որը բացակայում էր երգում։ Ռոբին նշել է իր տված հարցազրույցներից մեկում որ երբ Ջիմը գրեց այդ տողը նա ասաց նրան Ջիմ դու ամեն ինչ կապում ես մահվան հետ։ Այս խոսքերին Մորիսոնը պատասխանել է հետևյալ կերպ որտեղ կա կյանք, այնտեղ կա մահ։ Իսկ Ռոբին վերջում նշում է որ Ջիմը ճիշտ էր։ Ձայնագրումից ի վեր երգը կատարվել է խմբի համարյա բոլոր համերգների ժամանակ թե Ջիմի հետ և թե նրա մահվանից հետո։
Խմբի անդամ Ռեյ Մանզարեկը նշել է որ երգի սկզբում դաշնամուրային լսվող ինթրոն նա գրել է օգտագործելով Յոհան Սեբաստիան Բախի Երկորոդ և Երրորդ Մասի Գյուտերը։ Չնայած երգը չափազանց երկար էր 7 րոպե և 5 վայրկյան, սակայն ռադիո ծրագրերը այն շատ էին ցանկանում ընդգրկել իրենց ծրագրերի մեջ այսպիսով երգը կրճատվեց և դարձավ 3 րոպե, համարյա ամբողջ ինստրումենտալ մասը հանվեց երգից որպեսզի այն օգտագործվի AM ռադիոյում։


=== Buick-ի պատահարը ===
Ջոն Դենսմորը պատմում է, որ 1968 թվականի հոկտեմբերին Buick գործընկերությունը ցանկանում էր երգը օգտագործել իրենց գովազդում ("Come on, Buick, light my fire"), և խմբի ադնամներին դրա համար տալիս էր 75,000 դոլլար։ Ջիմ Մորիսոնը այդ ժամանակ գտնվում էր Անգլիայում իսկ խմբի մյուս անդմաները Ամերիկայում, և այսպիսով խմբի 3 անդամները համաձայնեցին այս առաջարկին։ Սակայն ըստ խմբի 1965 թվականին կնքած պայմանագրի խմբի ամեն անդամ առանձին որոշումներ կայացնելու լիազորություններ ուներ։ Հետևաբար երբ Մորիսոնը վերադարձավ նա սպառնաց Բուիքին որ պարզապես մուրճով կջարդի նրա արտադրած Buick Opel մակնիշի ավտոմեքենան, որը պետք է ցուցադրվեր գովազդում։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Վաճառքներ ==


== Ծանոթագրություններ ==
Լիդիա Ջեյքոբի

Լիդիա Ջեյքոբի  (անգլ.՝ Lydia Alice Jacoby փետրվարի 29, 2004(2004-02-29), Անքորեջ շրջան, ԱՄՆ), ամերիկացի լողորդուհին, որը մասնագիտացած է բրասում,  2020 թվականի Ամառային օլիմպիական խաղերի չեմպիոն և արծաթե մեդալակիր։ Նա Ալյասկայից առաջին լողորդուհին էր, որը Օլիմպիական խաղերի որակավորում է ստացել 17 տարեկանում։


== Կենսագրություն ==


=== Մանկություն և վաղ կարիերա ===
Ծնվել է 2004 թվականի փետրվարի 29 -ին Ալյասկայի մայրաքաղաք Անքորեջում, բայց մեծացել է Սյուարդում։ Նա սկսել է լողալ 6 տարեկանում՝ հանդես գալով Seward Tsunami Swim Club-ում։ 12 տարեկանում գերազանցել է լողի հայրենի նահանգի իր առաջին ռեկորդը, իսկ 14 տարեկանում նվաճել է օլիմպիական փորձությունների ուղեգիր։
15 տարեկանում հաղթել է բրասով 100 մետր լողալու պատանիների ազգային առաջնությունում և դարձել ԱՄՆ լողի պատանիների հավաքականի անդամ։
Նա դարձել է Ալյասկա նահանգի առաջին բնակիչը, որը նվաճել է Օլիմպիական խաղերի ուղեգիր։
2021 թվականին ընդունվել է Տեխասի համալսարան, հանդես է գալիս համալսարանի թիմում։


=== Սպորտային կարիերա ===
2021 թվականի ապրիլին Ջեյկոբին 100 մետր բրասով մրցության եզրափակչում գրավել է երկրորդ տեղը՝ Կալիֆոռնիայի Միշն-Վիեխո քաղաքում անցկացվող TYR PRO Swim լողի մրցումներում՝ վերջնագծին հասնելով անձնական ռեկորդային ժամանակում՝ 1։06։38։ Նա զիջել է 2016 թվականի Օլիմպիական խաղերի ոսկե մեդալակիր և աշխարհի ռեկորդակիր Լիլի Քինգին և առաջ անցել 2019 թվականի Պանամերիկյան խաղերի ոսկե մեդալակիր Անն Լազորից։


==== Ամառային օլիմպիական խաղեր 2020 ====
2020 թվականից 2021 թվականը կորոնավիրուսային պանդեմիայի պատճառով հետաձգված Ամառային օլիմպիական խաղերում 2021 թվականի հուլիսի 27-ին հաղթել է 100 մետր բրասով մրցատարածությունում։ Եզրափակչում նա շրջանցել է հարավաֆրիկացի լողորդուհի Տատյանա Սկունմեյքերին և նրա ավելի փորձառու և տիտղոսակիր հայրենակից, այնուհետև չեմպիոն Լիլի Քինգին՝ 17 տարեկանում դառնալով օլիմպիական խաղերի նոր չեմպիոն:
Հուլիսի 31-ին մասնակցել է 4x100 մետր խառը փոխանցումավազքի եզրափակիչ լողին, սակայն ԱՄՆ-ի հավաքականը չի հայտնվել լավագույն եռյակում՝ զբաղեցնելով միայն հինգերորդ տեղը։
Օգոստոսի 1-ին մասնակցել է կանանց 4x100 մետր համակցված փոխանցումավազքին, որտեղ ամերիկացիները նվաճել են արծաթե մեդալ՝ վերջնամասում զիջելով Ավստրալիայի թիմին, բայց գերազանցելով կանադացիներին։


== Ռեկորդներ ==


== Ծանոթագրություններ ==
Բորշչովկա (գյուղ, Գորոդոկի շրջան)

Անվան այլ կիրառումների համար տե՛ս՝ ԲորշչովկաԲորշչովկա (ուկրաիներեն՝ Борщівка), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Բորշչովկա գյուղում բնակվում էր 713 մարդ։ Բնակավայրը զբաղեցնում է 0,274 կմ² տարածք։ Բնակչության խտությունը կազմում էր 2602,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մականաջուր (գետ)

Մականաջուր, գետակ Հայաստանի Սյունիքի մարզում, Ծաղկարի օժանդակը։ Սկիզբ է առնում Ալուկ լեռան հյուսիսային լանջից և Քաջարան քաղաքից 1,5 կմ հարավում միանում մայր գետին։ Երկարությունը՝ 5 կմ։


== Ծանոթագրություններ ==
Պիոներսկի (քաղաքատիպ ավան, Սովետսկի շրջան)

Անվան այլ կիրառումների համար տե՛ս՝ ՊիոներսկիՊիոներսկի (ռուս.՝ Пионерский), քաղաքատիպ ավան Ռուսաստանի Խանտի-Մանսիական ինքնավար օկրուգի Սովետսկի շրջանի կազմում։
Բնակչությունը 2010 թվականին գրանցված տվյալներով կազմում էր 5390 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեքսոն Վան

Ջեքսոն Վան (չինարեն՝ 王嘉尔, հանգըլ՝ 잭슨, մարտի 28, 1994(1994-03-28), Հոնկոնգ, Բրիտանական կայսրություն),  չինացի ռեփեր, երգիչ և պարող, GOT7 բոյ բենդի անդամ։
Հանդիսանում է Հոնկոնգի հավաքականի նախկին սուսերամարտիկ և 2010 թվականի ամառային Օլիմպիական խաղերի մասնակից, որտեղ Ջեկսոնը զբաղեցրել է 11- րդ տեղը։ 2011 թվականին զբաղեցրել է առաջին տեղը Ասիական մանկապատանեկան մրցույթում։


= Կենսագրություն =


=== Վաղ տարիներ ===
Ջեկսոնը ծնվել է 1994 թվականի մարտի 28- ին Հոնկոնգում։ Սուսերամարտով սկսել է զբաղվել 10 տարեկանից իր հայրիկի՝ Ռուիջի Վանի առաջնորդությամբ։ Նրա մայրը, Ջոու Պին, եղել է Չինաստանի ազգային հավաքականի սպորտային մարմնամարզության անդամ, ստացել է բրոնզե մեդալ 1984 թվականի ամառային Օլիմպիական խաղերի ժամանակ։ Ջեկսոնը ավարտել է Ամերիկական միջազգային դպրոցի 11- րդ դասարանը Հոնկոնգում։ Տիրապետում է չինարենի, անգլերեն, կորեերեն, շանհայյան, մի փոքր ճապոներեն և ֆրանսերեն։ Սովորել է American International School Hong Kong: Վերապատրաստվող է եղել JYP Entertainmentում 2,5 տարի։


=== GOT7 ===
2011 թվականի հուլիսին տեղափոխվել է Կորեա, որպեսզի վերապատրաստվի կորեական ձայնագրման ընկերությունում և  գործակալության տաղանդների փնտրմանը JYP Entertainment: Վերապատրաստումը մինչ առաջնաելույթը տևել է 2,5 տարի և այդ ընթացքում նա հասցրել է մասնակցել Mnet հեռուստաալիքի WIN: Who Is Next հաղորդմանը, որը ցուցադրվել է 2013 թվականի սեպտեմբերի 6- ից։
Ջեքսոնը առաջնաելույթ է կատարել որպես GOT7 խմբի անդամ «Girls Girls Girls» սինգլի թողարկման ժամանակ 2014 թվականի հունվարի 16- ին։ 2016 թվականի ապրիլի 29- ին տեղի է ունեցել GOT7- ի առաջին համերգը Սեուլում, որտեղ Ջեկսոնը կատարել է իր գրած «I Love It» և «WOLO (We Only Live Once)» երգերը խմբի մյուս մասնակիցների հետ միասին։


=== Միանձնյա կարիերա ===
Ջեկսոնի ճանաչություն ավելի մեծացավ SBS հեռուստաալիքի Roommate ռեալիթի շոուին մասնակցելու շնորհիվ 2014 թվականին։ Հեռուստահաղորդմանը մասնակցելու համար նա պարգևատրվել է SBS Entertainment Awards լավագույն առաջնաելույթի համար։ Ավելի ուշ նա հայտնվել է նաև մի քանի այլ կորեական շոուներում, որոնցից են Star King, Others' Taste, Law of the Jungle, Happy Together, Radio Star և A Look At Myself: 2015 թվականի մայիսի 12- ին Ջեկսոնը դարձել է MC հեռուստաալիքի  Inkigayo հաղորդմանը, որը ցուցադրվել է SBS հեռուստաալիքով։
Իր առաջնաելույթը չինական հեռուստաալիքում Ջեքսոնը կատարել է կորեական Please Take Care of My Refrigerator հաղորդման չինական անալոգիայում, որի անվանումն է Go Fridge, և դարձել է հաղորդավար, որը դրական են ընդունել հեռուստադիտողները։ 2016 թվականի մարտին Ջեկսոնը դարձել է MC Հունանական հեռուստատեսության Fresh Sunday հաղորդման համար։


== Սկավառակագրություն ==


== Վիդեոգրություն ==


=== Կամեո ===


== Ֆիլմագրություն ==


=== Հեռուստասերիալներ ===


=== Հեռուստահաղորդումներ ===


=== Հաղորդավար ===


== Ծանոթագրություններ ==


== Արտաքին հղումներ ==
Ջեքսոն Վան Ինստագրամում
Թադեոս Սոգինյան

Սոգինյան Թադեոս Անդրեասի, Սոգինյանց Տեր-Թադեոս Տեր-Անդրեասյան (ծննդյան թվականն անհայտ, Նոր Ջուղա - մահվան թվականն անհայտ, Մադրաս), XVIII դարի վերջին քառորդի և XIX դարի առաջին տասնամյակի հնդկահայ լուսավորական շարժման գործիչ, բանաստեղծ։


== Գործունեություն ==
Մադրասում եղել է քահանա։ Տ․ Շմավոնյանի (որի օգնականն ու մտերիմն էր) տպարանում է տպագրվել Սոգինյանի «Տետրակ, որ կոչի ողբ Հայաստանեաց» (1791) պոեմը՝ նվիրված հայ ժողովրդի և երկրի առկա վիճակի ու ապագայի քննությանը։ Գրքում բարձրացված կենսական հարցերի լուծման ուղիները կապվում են հնդկահայ քաղաքացիական հրապարակախոսության ազատասիրական ավանդույթների հետ։ Պոեմը հետապնդել է հայ երիտասարդ սերնդին անհոգությունից սթափեցնելու նպատակ։ Բանաստեղծը կոչ է արել լուսավորվել, ուսումնասիրել եվրոպական ժողովուրդների փորձը և ջանալ ազատագրել սեփական հայրենիքը օտար տիրապետությունից։ Իբրև ուսանելի օրինակ՝ Սոգինյանը պոեմին կցել է Վալտերի գրչին պատկանող Պետրոս Մեծի կենսագրության մի հատվածի թարգմանությունը, ինչպես նաև իր գրած ներբողը՝ «Գովեստ կայսերն Պետրոսի»։ Սոգինյանն «Ազդարարում» հանդես է եկել ծրագրային բանսստեղծություններով (որոնք ստորագրել է նաև «Ուրախակից բարեկամ» ծածկանունով)։ Եղել է հնդկահայ գաղութի կողմից ռուսաց թագավորներին հղված նամակները կազմողներից, օժանդակել է Նոր Նախիջևան և Գրիգորուպոլիս նոր հիմնադրված քաղաքների հայության օգտին հանգանակություն կազմակերպելու գործին։
1012

1012 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1012 թվականն է, 
XI դարի 12-րդ տարին։
Նոյյան տապան (մետաղադրամներ)

Հայաստանի Հանրապետության Կենտրոնական բանկը «Նոյյան տապան» ներդրումային մետաղադրամների շարքը սկսել է թողարկել 2011 թվականից։ Դրանք թողարկվում են յուրաքանչյուր տարի մինչև այժմ (2022)։ «Նոյյան տապան» ներդրումային դրամները թողարկվում են 7 քաշային տարբերակներով և համապատասխանաբար 7 անվանական արժեքներով, պատրաստված են 999 հարգի արծաթից UNC որակով։ «Նոյյան տապան» շարքն առաջին և առայժմ միակ ներդրումային դրամն է՝ թողարկված ՀՀ Կենտրոնական բանկի կողմից։ Շարքի թողարկման նպատակն է բնակչությանը հնարավորություն տալ ազատ միջոցները ներդնել արծաթե դրամներում, ինչպես նաև Հայաստանի պատմության ճանաչումն ու մշակութային արժեքների տարածումը։
Ներդրումային դրամները բարձր հարգի թանկարժեք մետաղներից պատրաստված դրամներ են, որոնց շրջանառության կարևորագույն առանձնահատկությունն այն է, որ շատ երկրներում դրանց առք ու վաճառքի ժամանակ վերջիններս չեն հարկվում ավելացված արժեքի հարկով։ Այդ պատճառով նեդրումային մետաղադրամներն ունեն պարունակվող թանկարժեք մետաղի գնին մոտ վաճառքի գին, որը ձևավորվում է թանկարժեք մետաղների իրացման միջազգային շուկաներում։


== Դիզայնը և տեխնիկական բնութագրերը ==
Դիմերես. կենտրոնում՝ պետական զինանշանը, նրանից ցած՝ անվանական արժեքը և թողարկման տարեթիվը, աջ մասում՝ մետաղադրամի քաշը տրոյական ունցիայով կամ կգ-ով, մետաղի հարգը (Ag999), ձախ մասում՝ դրամահատարանի դրոշմակնիքը, եզրերով՝ պետության անվանումը՝ անգլ.՝ «REPUBLIC OF ARMENIA» և «ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ»։
Դարձերեսը՝ ձիթենու ճյուղը կտուցին աղավնին՝ Նոյյան տապանի, Արարատ լեռան և արևածագի ոճավորված պատկերների ֆոնի վրա, եզրերով՝ «ՆՈՅՅԱՆ ՏԱՊԱՆ» և անգլ.՝ «NOAH'S ARK» գրառումները։ Դրամաշուրթը՝ ատամնավոր։
Մետաղադրամները հատվել են Գերմանիայի «Geiger Edelmetalle» ընկերության «Leipziger Edelmetallverarbeitung» դրամահատարանում, էսքիզները՝ Էդուարդ Կուրղինյանի։ Շարքի դրամների հատման իրավունքից բացի, ՀՀ Կենտրոնական բանկը գերմանական «Geiger Edelmetalle» ընկերությանը տվել է նաև դրանց գովազդման, տարածման և վաճառքի իրավունքը։


== Հուշադրամներ ==
«Նոյյան տապան» շարքի հավաքորդական արծաթե մետաղադրամները թողարկվել են 2012 թվականին երեք քաշային տարբերակներով և համապատասխանաբար երեք անվանական արժեքներով, պատրաստված են 999 հարգի արծաթից proof որակով։ Արծաթե հուշադրամներն ունեն ներդրումային դրամներին համանման դիզայն, դրանցից տարբերվում են ընդհատվող ատամնավոր, համարակալումով դրամաշուրթով։

«Նոյյան տապան» շարքի ոսկե հուշադրամները թողարկվել են 2017 թվականին չորս քաշային տարբերակներով և համապատասխանաբար չորս անվանական արժեքներով, պատրաստված են 999 հարգի ոսկուց proof որակով։ Ոսկե հուշադրամներն ունեն ներդրումային դրամներին համանման դիզայն, դրանցից տարբերվում են դիմերեսին առկա հետևյալ գրառումներով՝ մետաղադրամի եզակի հերթական համարը, ընդհանուր հատված քանակը, մետաղի հարգը (Au999,9)։


== Տես նաև ==
Հայկական դրամ
Հայաստանի Հանրապետության հուշադրամներ


== Ծանոթագրություններ ==


== Գրականություն ==
Cuhaj G.S., Michael T.,  2016 Standard Catalog of World Coins 2001—Date (10th Ed.), Iola, «Krause Publications», 2015, էջ 42-49 — 1344 էջ, ISBN 978-1-4402-4410-0։
 Հայաստանի Հանրապետության դրամանիշերը, ՀՀ Կենտրոնական բանկ, Երևան, «ՀՀ ԿԲ հրատ․», 2013 — 220 էջ։


== Արտաքին հղումներ ==
ՀՀ ներդրումային դրամներ; ՀՀ Կենտրոնական բանկի պաշտոնական կայք
Նոյյան տապան արծաթե ներդրումային մետաղադրամը; gold.de (գերմ.)
(6465) Զվեզդոչյոտ

(6465) Զվեզդոչյոտ (անգլ.՝ Zvezdotchet), աստերոիդ աստերոիդների հիմնական գոտում։ Հայտնաբերվել է 1995 թվականի մարտի 3-ին Տիմուր Կրյաչկոյի կողմից Զելենչուկսկայայում։
Միջին հեռավորությունը Արեգակից կազմում է 2,67399 ա. մ., առավելագույնը մոտենում է 2,2578 ա. մ. հեռավորության վրա և հեռանում 3,0902 ա. մ.։ Արեգակի շուրջ մեկ ամբողջական պտույտ է կատարում 1597,12 երկրային օրվա ընթացքում, իր ուղեծրով շարժվելով միջինում 0,225406 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6465) Զվեզդոչյոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուտբոլն Անգլիայում

Ֆուտբոլը, Անգլիայի ազգային սպորտաձևն է համարվում։ Նա համարվում է Միացյալ Թագավորության մշակույթի ամենամեծ դերը ունեցող սպորտաձևերից մեկը։ Ժամանակակից ֆուտբոլի ծագել է Անգլիայից, երբ 1863 թվականին ընդունվում են ֆուտբոլի կանոնները։ Անգլիայում գրանցված է ավելի քան 40 000 ֆուտբոլային ակումբ, այս ցուցանիշով Մեծ Բրիտանիան գերազանցում է աշխարհի մյուս երկրներից։
Անգլիան համարվում է ամենատարեց ֆուտբոլային ակումբի՝ Շեֆիլդի հայրենիքը, այստեղ է ստեղծվել նաև ամենատարեղ ֆուտբոլային միությունը՝ Անգլիայի ֆուտբոլային միությունը, այս պետությունում է հիմնադրվել առաջին ազգային հավաքականը՝ Անգլիայի ֆուտբոլի ազգային հավաքականը։ Անգլիայի բարձր լիգան՝ Պրեմիեր Լիգան համարվում է աշխարհի ամենահարուստ և ամենահայտնի լիգաներից մեկը։


== Ֆուտբոլային լիգայի համակարգը ==
Անգլիայի ֆուտբոլային լիգան հիմնադրվել է 1888 թվականին «Աստոն Վիլա»յի ղեկավարի՝ Ուիլյամ Մակգրեգորոմի կողմից։ Այդ լիգան դառնում է աշխարհի առաջին պրոֆեսիոնալ ֆուտբոլային լիգան։ Դրանից հետո Անգլիայում ստեղծվել են նաև այլ ֆուտբոլային լիգաներ։ Մի քանի տարիների բանակցություններից պարզ է դառնում, որ ֆուտբոլային ակումբներին թույլատրվում է մասնակցել լիգայի բարձր կամ ցածր բաժիներում, իրենց նվաճած դիրքերից ելնելով։ Այդ օրենքով ցանկացած անգլիական ակումբի թույլատրվում էր մասնակցել բարձր լիգային, սակայն նրանք պետք է պայքարեին այդ աստիճանին հասնելու համար։ Համաձայն այդ գործող օրենքին, ՖԻՖԱն 2010 թվականին Պրեմիեր Լիգա (Անգլիա)-յում գրանցում է 40 000 ֆուտբոլային ակումբի, որն 11 000-ով ավելի էր Բրազիլիայի ֆուտբոլի ֆեդերացիայում գտնվող ակումբներից։ Այդ ցուցանիշով, եթե նույնիսկ չհաշվենք Անգլիայի բնակչություն, ապա կարող ենք ասել, որ Անգլիայի Պրեմիեր Լիգա-յի ակումբների թվով ամենաբարձր տեղն է զբաղեցնում համաշխարհային ֆուտբոլում։


=== Պրեմիեր Լիգա ===

1992 թվականին անգլիական ակումբների լավագույները դուրս են գալիս Ֆուտբոլային լիգայի կազմից, հիմնադրված Պրեմիեր Լիգա (Անգլիա)յում։ Անգլիայի Պրեմիեր Լիգայի ստեղծելու հիմնական գաղափարն այն էր, որ այլ դիվիզոնայի ակումբներին հնարովություն էր տրվում հանդես գալու Անգլիայի ֆուտբոլային բարձր լիգայում։ Պրեմիեր Լիգան պահպանում է իր կապերը Ֆուտբոլային լիգայի հետ, և ամեն սեզոնի վերջում նա իր լիգայից դուրս է թողնում ամենավերջին երեք տեղերը գրաված ակումբներին, սակայն իր լիգա է գալիս մեկ աստիճան ցածր լիգայի լավագույն երեք ակումբները։ Ընդհանուր Պրեմիեր Լիգայում խաղում են 20 ակումբներ։ Գործող չեմպիոնը համարվում է Չելսին։


=== Ֆուտբոլային լիգա ===
Համարվում է աշխարհի ամենահին լիգաներից մեկը։ Անգլիայի Ֆուտբոլային լիգան այս պահին համարվում է անգլիական երկրորդ լիգան՝ Պրեմիեր Լիգայից հետո։ Ներկա ժամանակներում լիգայում պայքարում են 72 ֆուտբոլային ակումբներ, որոնք պայքարում են երրորդ դիվիզոնիում։


=== Ֆուտբոլային կոնֆերացիա ===
Կազմված է երեք դիվիզիոներից՝ Ազգային, Հյուսիսային և Հարավային կոնֆերացիաներից։ Ընդհանուր ակումբների թիվը կազմում է 68 ակումբ։ Հյուսիսային և Հարավային կոնֆերացիաները գտնվում են միևնույն մակարդակի վրա, Ազգային կոնֆերացիայից սակայն հետ է ընկնում։ Ֆուտբոլային կոնֆերացիան գտնվում է անգլիական ֆուտբոլային լիգաների առաջին մակարդակում, որտեղ կարող են մրցել միայն կիսապրոֆեսիոնալ ակումբները։


== Ծանոթագրություններ ==
Սաշա Պիտերս

Սաշա Պիտերս (անգլ.՝ Sasha Pieterse, փետրվարի 17, 1996(1996-02-17), Յոհաննեսբուրգ, ՀԱՀ), ամերիկացի երգչուհի, դերասանուհի, երգահան ու մոդել, ով հայտնի է դարձել ABC Family-ի «Հմայիչ խաբեբաները» երիտասարդական դետեկտիվ դրամատիկ թրիլլեր սերիալում գլխավոր հերոսուհու` Էլիսոն Դիլոուրենտիտ դերը կատարելով։


== Կենսագրություն ==
Սաշա Պիտերսը ծնվել է Յոհաննեսբուրգում, սակայն երեք տարեկան հասակից ապրում է ԱՄՆ-ում։ Սաշան մանկությունն անցկացրել է Լաս Վեգասում, իսկ պատանեկությունն ու երիտասարդությունը Լոս Անջելեսում։ Նա սկսել է խաղալ ֆիլմերում, սերիալներում ու բազմաթիվ ներկայացումներում երբ դեռ փոքր էր։ Սաշայի ծնողները հայտնի պարողներ են, ովքեր ճանապարհորդել են ամբողջ աշխարհով։ Սաշայի մոդելային ու դերասանական կարիերան սկսվել է այն ժամանակ, երբ նա հանդիպել է մի հովանավորի, ում միջնորդությամբ նա հայտնվել է բազմաթիվ ֆիլմերում ու սերիալներում։ Սաշան հայտնվել է նաև տասնյակ գովազդներում ու հեռուստաշոուներում։ Բացի դերասանական կարիերայի, Սաշան նաև ունի երաժշտական կարիերա որպես քանթրի արտիստուհի։ Սաշան համագործակցում է Դեն Ֆրանքլինի հետ, ու նրա լեյբլի մի մասն է կազմում։


== Ֆիլմագրություն ==
Չեչենական երաժշտություն

Չեչենների և ինգուշների երաժշտությունը շատ ընդհանրություններ ունի։ Ժողովրդական երաժշտությանը բնորոշ է դիատոնիկ կաոուցվածքը, խմբակային երգըերի և գործիքային ստեղծագործությունների երկձայնոլթյոլնն ու եռաձայնությունը։ Մեղեդիներում բացակայում են խրոմատիգմներն ու մեծացրած սեկունդաները։ Ռիթմիկան սուր է, հաճախակի են չափերի փոփոխումն ու տրիոլների և ռիթմական զույգ բաժանումների հերթագայումը, հատկապես պարեղանակներում (սիրված պարը լեզգինկան է)։ Ժողովրդական մեղեդիները, դրանցից են՝ հերոսավիպական երգերը (իլլի, իլլեշ), առանձնանում են ժանրերի բազմազանությամբ։ Իոքբերգերից՝ նազմա (սովորաբար երկձայն և եռաձայն, կատարում են տղամարդիկ), էշարշ, հալհարանյիշ (կատարում են կանայք), նվագվող մեղեդիներից՝ լադուգայիշ։ ժողովրդական նվագարաններից են դեչք-փոնդուր (լարային-կսմիթավոր), աթուխ-փոնդուր (լարային-աղեղնավոր), փողայիններ՝ շեդտգ (սրինգ), զուռնա, մաա, հարվածայիններ՝ վոտա (երկկողմ թմբուկ), ժիրգիա (դափ), տարածված է արևելք հարմոնի կան։ 20-րդ դարի սկզբին ժողովրդական երաժշտության պրոպագանդողն էր Աբդուլ Մուսլիմ Մուհամեդովիչ Մագոմանը։ Հոկտեմբերյան հեղափոխությունից հետո ակտիվացել է երաժշտության բանահյուսության գրառման աշխատանքը։1918 թվականին հրատարակվել է Շերիպովի «Չեչենական երգերից» ժողովածուն։1920-ական թվականների չեչենների և ինգուշների բանահյուսությունը ուսումնասիրել են Դավիդենկոն և Կոլեսնիկովը, պրոպագանդել՝ Դագաեը, յսամխոեը, Մագոմեդովը, Ցուգաեը, ինչպես և Ալեքսանղրովը։ ժողովրդական երաժիշտներից են՝ հարմոնահարներ Դիմաեը, Դանուկաեան, աշուղներ Սուլեյմանովը, Բատաեը, Ցիցկիեը։ Չեչենական երաժշտության բանահյուսությունը հավաքելու գործում մեծ ավանդ ունի պրոֆեսիոնալ երաժշտարվեստի սկզբնավորողներից մեկը՝ կոմպոզիտոր և դիրիժոր Մեպուռնովը, որն ակտիվորեն մասնակցել է երաժշտ․ ուսումնարանի (1936) և վերակառուցված ժող․ գործիքների նվագախմբի (1935) կազմակերպմանը։ Հանրաճանաչ են Բեկսուլթանովի «Հանուն սովետների իշխանության» սիմֆոնիան (1967), «Լեռների ասքը» (1963), «Դոմար» (1966) սիմֆ․ պոեմները, դաշնամուրի և նվագախմբի կոնցերտը (1973), «Վայնախյան էսքիզներ» (1974)վոկալ և կամերային-գործիքային երաժշտության ասպարեզում է ստեղծագործում Դիմաեը, էստրադային երաժշտության՝ Շահբուլատովը։ Հանրապետությունում գործումեն(1977) ֆիլհարմոնիան (1938), ֆիլհարմոնիայի սիմֆոնիայի նվագախումբը (1939), պարի «Վայնախ» անսամբլը (1939), ժողովրդական ստեղծագործության տունը (1938), երաժշտության ուսումնարանը (1936, Դրոզնի), Հանրապետական մշակութային-լուսավորական ուսումնարանը (1961), 31 երաժշտական դպրոց։


== Ստեղծագործություններ ==
«Հանուն սովետների իշխանության»
«Չեչենական երգերից»
«Դոմար»
«Լեռների ասքը»
«Վայնախյան էսքիզներ»
«Հանուն սովետների իշխանության»
«Վայնախ»
Լենավի շրջան (Միչիգան)

Լենավի շրջան (անգլ.՝ Lenawee County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,971 կմ² է, բնակչությունը՝ 99,892 մարդ (2010 թ. տվյալներով)։ Շրջկենտրոնն է Ադրիան բնակավայրը։ Կազմավորվել է 1822 թ.։
Մեծ Լյագա

Մեծ Լյագա (ռուս.՝ Большая Ляга), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լետնիկ գետի ձախ ափին՝ 6 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000059652
Կոդը ըստ հիդրոլոգիական հետազոտության (ՌԴ) — 103005965
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Նորա Առնեզեդեր

Նորա Առնեզեդեր (ֆր.՝ Nora Arnezeder, մայիսի 8, 1989(1989-05-08), Փարիզի 16-րդ շրջան, Փարիզ), ֆրանսիացի դերասանուհի և երգչուհի, հայտնի է դարձել «Փարիզ! Փարիզ!» ֆիլմում նկարահանվելով։
Նորա Անեզեդերը ծնվել է 1989 թվականի մայիսի 8-ին Փարիզում. Նրա հայրը Վոլֆգանգը՝ ավստրիացի-կաթոլիկ, մայրը Պեռան՝ եգիպտական հրեուհի։ Երկու տարեկանում Նորան իր ծնողների հետ տեղափոխվեց Էկս-ան-Պրովանս։ 14 տարեկանում սկսեց ապրել Բալիում, սակայն մեկ տարի անց վերադարձավ Փարիզ, որպեսզի սովորի պարել և երգել։
Որոշ ժամանակ Նորան նկարահանվում է սերիալներում, իսկ 2008 թվականին ստանում է իր առաջին գլխավոր դերը «Փարիզ! Փարիզ!» ֆիլմում, որի ռեժիսորն է Քրիստոֆա Բարատին։ Այդ ֆիլմում նա երգում է մի քանի երգեր։ «Loin de Paname» կոմպոզիցիայի կատարումը արժանացել է «Օսկարի», ինչպես «Լավագույն օրիգինալ երգ»։ 2012 թվականին միանգամից ստանում է մի քանի առջարկություններ, և սկսում նկարահանվել այնպիսի ֆիլմերում ինչպիսին են. «Մուտքի կոդը «Քեյփթաուն»» և «Բառեր». Վերջերս նկարահանվել է՝ «Անժելիկա, հրեշտակների մարկիզուհի» և «Որդի» ֆիլմերում։


== Հետաքրքիր փաստեր ==
2009 թվականին Նորան եղել է օծանելիքի Guerlain ընկերության դեմքը։


== Ֆիլմագրություն ==


== Ծանոթագրություններ ==
Դեգգենհաուզերտալ

Դեգգենհաուզերտալ (գերմ.՝ Deggenhausertal), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է 4298 մարդ (ըստ 2010 թվականի դեկտեմբերի 31-ի) ։ Տարածքը կազմում է 62,18 կմ²։ Պաշտոնական կոդ՝ 08 4 35 067։


== Ծանոթագրություններ ==


== Արտաքին հղումներ ==
Պաշտոնական էջ
Ջեյմս Բոուեն

Ջեյմս Բուուեն (անգլ.՝ James Bowen, մարտի 15, 1979(1979-03-15), Սյուրեյ, Անգլիա, Միացյալ Թագավորություն ), Լոնդոնաբնակ գրող և փողոցային երաժիշտ ։
Գերի Ջենկինսի հետ համատեղ գրված նրա «Բոբ անունով փողոցային կատուն», «Աշխարհն ըստ Բոբի», «Նվեր Բոբից» գրքերը եղել են միջազգային բեսթսելերներ։
2016 թվականին թողարկված նրա առաջին վեպի հիման վրա նկարահանվել է ֆիլմ։
Այժմ Բոուենը իր կյանքը նվիրել է բազմաթիվ բարեգործությունների՝ կապված անօթևանության, անգրագիտության, ու կենդանիների անբարենպաստ պայմանների հետ։


== Կենսագրություն ==
Բոուենը ծնվել է 1979 թվականին Սուրեյում։ Նրա ծնողների բաժանությունից հետո նա մոր հետ տեղափոխվել է Ավստրալիա։ Քանի որ նրանք հաճախ էին տեղափոխվում, Բոուենին հաճախ էին ծաղրում դպրոցում։ Հետագայում նա թողնում է ուսումը ավագ դպրոցի երկրորդ տարում` դառնալով «անհնազանդ երեխա», ով հետագայում կունենար ուշադրության պակասի և հիպերակտիվության համախտանիշ, շիզոֆրենիա, երկբևեռ աֆեկտիվ խանգարում։
1997 թվականին նա վերադարձավ Միացյալ Թագավորություններ՝ ապրելու իր խորթ քրոջ ու նրա ամուսնու հետ։ Լարվածություն առաջացավ ու ամեն ինչ իր հունով չգնաց, ուստի ժամանակ առ ժամանակ նա սկսեց քնել փողոցներում։
Հաջորդ տարիներին Բոուենը կամ քնում էր փողոցներում կամ պատսպարաններում։
Նա սկսեց օգտագործել հերոին, որպեսզի խույս տա անօթևանության իրականությունից։


== Ծանոթագրություններ ==
Կատվալեզու

Կատվալեզու (լատ.՝ Bidens), բարդածաղկավորների ընտանիքի միամյա խոտաբույսերի ցեղ։ Հայտնի է մոտ 130 տեսակ։ Առավել տարածված է B. tripartita տեսակը, որը դեղաբույս է։


== Կենսաբանական նկարագիր ==
Ցողունը կանաչ է կամ բաց կարմրավուն, ուղիղ, մերկ կամ նոսր թավիկներով։ Տերևները հակադիր են, կարճ կոթունով, եռամաս։ Ծաղիկները երկսեռ են, դեղին, հավաքված զամբյուղ ծաղկաբույլում։ Ծաղկում է հուլիս-օգոստոսին։


== Տարածվածություն ==
Աճում է ջրառատ վայրերում, ճահճուտներում, խոնավ մարգագետիններում։ Հայաստանում տարածված է Մարտունու շրջանում, Սևանի ավազանում, Գորիսի, Կապանի անտառային գոտում։ Պարունակում է եթերային յուղեր, լորձ, դաբաղանյութեր, սոսնձանյութ և այլն։


== Կիրառություն ==
Դեղագործության համար պիտանի են բույսի վերգետնյա մասերը, որոնք պետք է հավաքել մինչև ծաղկելը կամ ծաղկման շրջանում։


== Բուժիչ նշանակություն ==
Բժշկության մեջ օգտագործում են կատվալեզվի վերին ծաղկող գագաթները։
Բույսի մեջ կան ֆլավոնոիդներ, կումարիններ, եթերայուղ, ասկորբինաթթու, կարոտին, լորձ, մանգանի, երկաթի, քրոմի, պղնձի աղեր, դաբաղանյութեր, մեծ քանակով պոլիֆենոլներ, պարունակության, որոնք ունեն հականեխիչ ազդեցություններ։
Կատվալեզվի եփուկները և թուրմերն ունեն հակաբորբոքային, հանգստացնող, հակամանրէային ազդեցություն։
Օգտագործում են դիաթեզի, պզուկների, հոդատապի, հոդաբորբի բուժման ժամանակ։ Յոդային դեղամզվածքները խորհուրդ են տրվում դժվար ապաքինվող վերքերի բուժման ժամանակ՝ որպես հյուսվածքների վերականգմանը նպաստող միջոց։
Հազվադեպ կատվալեզվի պատրաստուկները խմում են որպես միզամուղ, քրտնաբեր և մարսողությունը կանոնավորող միջոց։ Իջեցնում է արյան ճնշումը և ցուցաբերում թեթև հանգստացնող ազդեցություն։
Ջրային լոգանքները նշանակում են նաև ճարպահոսության ժամանակ։ Թարմ ծեծած տերևները և տերևների փոշին դնում են թարախային վերքերի և խոցերի վրա։ Արմատների եփուկն օգտագործում են որպես հակաթույն մեղուների, իշամեղուների և այլ միջատների խայթոցի դեպքում։ Ախորժակի բացակայության, վատ մարսողության, լյարդի հիվանդությունների, մրսածության, շաքարային դիաբետի ժամանակ ևս խորհուրդ են տալիս կատվալեզվից պատրաստած եփուկներ և թուրմեր։
Բույսի գագաթները կտրում են կոկոնման և ծաղկման սկզբնական շրջանում՝ մինչև 15 սմ երկարությամբ։ Չորացնում են բարակ շերտով, լավ օդափոխվող և արևից պաշտպանված տեղերում։


== Տեսակներ ==
Կատվալեզվի դասը ընդգրկում է 247 տեսակ։


== Ծանոթագրություններ ==
Ուկայակտինվայամ

Ուկայակտինվայամ (ռուս.՝ Укаяктынваям), գետ Ռուսաստանում, Կամչատկայի թերակղզուու հյուսիս-արևելյան մասում։ Գետի երկարությունը մոտ 10 կմ է։ Հոսում է Պենժինսկի շրջանում և Կամչատկայի երկրամասում.։ Թափվում է Կորֆայի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Տես նաև ==
Բաննայա
Մեծ Խոդուտկա


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեր քաղաքի մարդիկ

Մեր քաղաքի մարդիկ, 1966 թվականին «Հայֆիլմ» կինոստուդիայում նկարահանված սև-սպիտակ ֆիլմ, որ բաղկացած է երեք նովելներից։


== ա. Ավդոյի մեքենան ==
Ֆիլմը պատմում է այն հակասության մասին, որ առաջանում է խորհրդային կարգերի հաստատման տարիներին հին Երևանի առաջին ավտովարորդի ու կառապանների միջև։


=== Դերերում ===
Ավդո – Մայիս Ղարագյոզյան
Նվարդ – Սիլվա Ասլանյան
մաեստրո Սուրեն – Հովհաննես Մսրյան
Մարգար – Իվան Գրիկուրով
Դավո – Ս. Մխիթարյան
Սամսոն – Մուրադ Կոստանյան
Կակալոև – Գևորգ Ոսկանյան
միականջանի – Ժիրայր Պետրոսյան
կառապան-ինտելիգենտ – Արմեն Խոստիկյան


=== Նկարահանող անձնակազմ ===
Սցենարի հեղինակ - Վ. Արամյան, Դմիտրի Կեսայանց
Բեմադրող ռեժիսոր - Դմիտրի Կեսայանց
Բեմադրող օպերատոր - Լևոն Աթոյանց, Ս. Իսրայելյան
Կոմպոզոզիտոր - Էդգար Հովհաննիսյան


== բ. Գառնի ==
Այս նովելը պատմում է սիրահար զույգի բարդ հոգեբանական հարաբերությունների մասին։


=== Դերերում ===
Ռուբեն – Արմեն Ջիգարխանյան
Լյուսյա – Էլվիրա Ուզունյան
Դրվագներում - Աշոտ Քաջվորյան, Կ. Սարգսյան, Վ. Զաքարյան, Ա. Ավագյան, Վերջալույս Միրիջանյան


=== Նկարահանող անձնակազմ ===
Սցենարի հեղինակ/բեմադրող ռեժիսոր - Արնոլդ Աղաբաբով
Բեմադրող օպերատոր - Կ. Մեսյան
կոմպոզիտոր - Մարտին Վարդազարյան
հնչյունային օպերատոր - Կ. Կուրդիյան
ռեժիսոր - Ն. Հովհաննիսյան


== գ. Քայլերգ ==
Մարդկային կյանքը դիտարկվում է խեղճ ու անտեր շան հայացքով։


=== Դերերում ===
Ի. Հայրիյան
Մ. Սահակյան
Երվանդ Մանարյան
Գ. Գրիգորաս


=== Նկարահանող անձնակազմ ===
Սցենարի հեղինակ - Գրիգոր Մելիք-Ավագյան, Լ. Բուդաղյան
բեմադրող ռեժիսոր - Գրիգոր Մելիք-Ավագյան
բեմադրող օպերատոր - Կ. Մեսյան
բեմադրող նկարիչ - Վ. Պոդպոմոգով
կոմպոզիտոր - Ջ. Տեր-Թադևոսյան
հնչյունային օպերատոր - Ի. Օրդուխանյան
ռեժիսոր - Ռ. Նազարյան
մոնտաժը - Հ. Մելքոնյանի
խմբագիր - Պերճ Զեյթունցյան
տնօրեն - Ռ. Գևորգյան


== Ծանոթագրություններ ==
Բախչա (գյուղ, Շարանսկի շրջան)

Անվան այլ կիրառումների համար տե՛ս՝ ԲախչաԲախչա (ռուս.՝ Бахча, բաշկիրերեն՝ Баҡса), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Play the Game

Play the Game, Queen անգլիական ռոք-խմբի «The Game» ալբոմի երգ, թողարկված 1980 թվականի հուլիսի 30-ին։ Գրել է Ֆրեդի Մերկուրին։ Երգը թողարկվել է սինգլի տեսքով, «A Human Body» երգի կենդանի ձայնագրության «Բ» մասում։ 


== Երգ ==
Երգը սկսվում էր սինթեզատրով, որը նվագում էր Ֆրեդի Մերկուրին։ Ձայնագրությունում օգտագործվում է oberheim ապրանքատեսակի սինթեզատոր։ Այն նույնպես օգտագործվում է երգի կեսերին, մինչև կիթառային սոլոն։ Մերկուրին նույնպես նվագում էր ռոյալ։ Մնացած երաժիշտները նվագում էին իրենց սովորական գործիքները։ Ջոն Դիկոնը նվագում էր բաս-կիթառ, Ռոջեր Թեյլորը նվագում էր հարվածային գործիքներ և Բրայան Մեյ՝ էլեկտրոկիթառ։
Սկզբում երգը պետք է հնչեր լրիվ ուրիշ ձև, բայց ամբողջ խումբը ամեն ինչ ուղղեց և հնչողությունը լրիվ փոխվեց։


== Տեսահոլովակ ==
Երգի տեսահոլովակը նկարահանել է ռեժիսոր Բրայան Գրանտը 1980 թվականի մայիսի 20-ին «Trillion Studios». ստուդիայում։ Տեսահոլովակում անընդհատ փոփոխվում են էֆեկտները, որը չէր եղել «Bohemian Rhapsody» երգի տեսահոլովակում։ Դա խմբի առաջին տեսահոլովակն էր, որտեղ Մերկուրին նկարահանվել էր իր հայտնի բեղերով։ 
Տեսահոլովակն սկսվում էր աստղային երկնքի ցուցադրությամբ։ Սինթեզատորի երաժշտության տակ թռչում էին միկրոֆոնները, որոնցից մեկը բռնում է Մերկուրին և սկսում է երգել։ Տեսահոլովակում նա ռոյալ չի նվագում։ Նրանց հետին ֆոնի վրա վառվում էր կրակը որն արվել էր հատուկ էֆեկտների օգնությամբ։ Երբ յուրաքանչյուր երաժիշտ երևում էր առանձին, կրակը գույնը փոխում էր՝ Մերկուրիի համար այն նարնջագույն էր, Բրայան Մեյի համար փիրուզագույն էր, Թեյլորի համար մանուշակագույն էր իսկ Դիկոնի համար՝ կանաչ։ Երրորդ քառատողի ժամանակ Մերկուրին հայտնվում է կրակի մեջից, առանց վերնաշապիկի։ Հաջորդ մասում տեսահոլովակի տրամադրությունը փոխվում է՝ Մերկուրին նետվելով հարվածային գործիքների վրա վերցնում է Մեյի կիթառը և նորից նետում է հետ։ Այդ պահից սկսած կիթառահարն այլևս չի նվագում իր Red Special-ը։ Հետո երգը հնչում էր այնպես, ինչպես եղել էր դրանից առաջ։ Երբ ձայնն արդեն դանդաղում էր, այն անցնում էր հարվածային գործիքների միջոցով, որը լուծարվում էր, և անցնում կրակի միջոցով։ Այդպես տեսահոլովակն ավարտվում է։ Այն պահը երբ Մերկուրին նետվում է հարվածային գործիքների վրա, գտնվում է «Another One Bites the Dust» երգի սինգլի շապիկի վրա։ Տեսահոլովակի կադրերն օգտագործվել են նաև «Radio Ga Ga» երգի տեսահոլովակում։


== Տես նաև ==
երգի տեսահոլովակ


== Ծանոթագրություններ ==
Bell P-59 Airacomet

Bell P-59 Airacomet (անգլ.՝ Bell P-59 Airacomet), ԱՄՆ-ի առաջին ռեակտիվ կործանիչը։ Մշակող և արտադրող՝ Bell Aircraft։ Առաջին թռիչքը տեղի է ունեցել 1942 թվականին։ Կիրառվել է միայնակ փորձարկումներում, մարտական գործողություններում չի կիրառվել։ 1945 թվականին դուրս է եկել կիրառությունից։


== Մշակում ==
Օդանավի նախագծումը սկսվել է այն բանից հետո, երբ ԱՄՆ-ում հայտնի դարձավ Մեծ Բրիտանիայի Gloster E.28/39 ռեկտիվ կործանիչի մշակումը։ Նախատիպի մշակումով զբաղվում էր Bell Aircraft Corporation ընկերությունը։ Կոնստրուկտորական աշխատանքները վերջացել են հունվարին՝ 1942 թվականին, իսկ մարտին սկսվեց մի քանի մեքենաների արտադրություն։ Հենց այդ ժամանակ էլ ԱՄՆ ՌՕՈւ-ից 13 օդանավերի պատվեր ընդունեցին։ 1942 թվականի հոկտեմբերին սկսվեցին օդանավի թռիչքային փորձարկումերը։


== Կիրառում ==
Օդանավերից մեկը փոխանցվել է Մեծ Բրիտանիայի ՌՕՈւ փորձարկումների համար, երկրորդը՝ ԱՄՆ-ի ՌԾՈւ-ին նավային բազայի պիտանելիությունը փորձարկելու համար (պատասխանները ժխտեցին)։
P-59B օդանավի վերափոխությունը փոխանցվել է 412-րորդ կործանիչ ավեցիոն խմբավորմանը։ Մեքենաները օգտագործվել են հիմնականում օդաչուներին ծանոթացնելու նոր
ռեակտիվ տեխնիկայի հետ։ Մարտական գործողություններում օդանավը չի կիրառվել։ 1945 թվականին դուրս է եկել կիրառությունից։


== Թռիչքա-տեխնիկական բնութագրություն ==

Անձնակազմ. 1
Երկարություն. 11,63 մ
Թևերի թափը. 13,87 մ
Բարձրություն. 3,76
Թռիչքի առավելագույն քաշը. 5,760 կգ
Ուժային տեղադրումը. 2× ՏՌՇ General Electric I-A, յուրաքանչյուրի քարշող ուժը 8.9 kN։Թռիչքային բնութագրումԱռավելագույն արագություն. 664 կմ/ժ
Երկարություն. 386 կմ
Գործնական առաստատաղ. 14,080 մ
Բարձրանալու արագությունը. 16,26 մ/վ


== Նկարներ ==

		
		
		
		


== Աղբյուրներ և արտաքին հղումներ ==
Ինքնաթիռի մասին airwar.ru կայքում
Chameleon (երգ)

«Chameleon» (հայերեն թարգմանությամբ՝ «Քամելեոն»),  մալթացի երգչուհի Միքելա Պաչեի երգը, որը ներկայացվել է Թել Ավիվում կայացած «Եվրատեսիլ 2019» երգի մրցույթում։ Երգը տեսահոլովակի հետ միասին թողարկվել է 2019 թվականի մարտի 10-ին, իսկ դրա պաշտոնական ցուցադրությունը կայացել է 2019 թվականի ապրիլի 4-ին։


== Եվրատեսիլ ==
Միքելա Պաչեն շահել է Իքս Ֆակտորի Մալթայի տարբերակը 2019 թվականի հունվարի 26-ին և այդ պատճառով իրավունք է ստացել Մալթան ներկայացնել Թել Ավիվում կայանալիք Եվրատեսիլ 2019 երգի մրցույթում։ Մարտի 10-ին նրա «Chameleon» երգը գրել և հորինել է Յոակիմ Պերսոնը, Պաուլ Վինգերը, Բորիսլավ Միլանովը և Յոհան Ալկանասը, իսկ պրեմիերան տեսահոլովակի հետ տեղի է ունեցել երգի մրցույթի յություբյան պաշտոնական ալիքում։ Երգի կոմերցիոն ռելիզը կայացել է ապրիլի 4-ին։  Երգի տեսահոլովակը պատրաստվել և ստեղծվել է Մալթայի ազգային PBS հեռարձակող թիմի կողմից՝ հայտնի արտահաստիքային վիդեոօպերատոր Չարլզ Ահարի գլխավորությամբ։
2019 թվականի հունվարի 28-ին անցկացվել է հատուկ վիճակահանություն, որը յուրաքանչյուր երկրի տեղադրել է երկու կիսաեզրափակիչներից մեկում, ինչպես նաև շոուի որ կեսին նրանք հանդես կգան։ Մալթան ներառվել է շոուի երկրորդ կիսաեզրափակիչում, որը տեղի է ունեցել 2019 թվականի մայիսի 16-ին։  Մալթան հանդես եկավ 11 համարի ներքո՝ Խորվաթիայի և Լիտվայի միջև։ Երգն անցել է եզրափակիչ, որտեղ հանդես է եկել առաջին համարով։


== Քննադատություն ==
Մարտի 29-ին «Chameleon»-ը ավելի քան 4 միլիոն դիտում է ունեցել մրցույթի պաշտոնական ՅուԹյուբ ալիքում։ Այն ամենաբարձր հորիզոնականին է հասել Մալթայի լավագույն 10 հիթ շքերթներում։ Երգը դրական արձագանքներ է ստացել Եվրատեսիլի լրագրողներից։ Wiwibloggs-ից Ուիլյամ Լի Ադամսը արձագանք տեսանյութ է արել, որում ասվում է, որ երգը «համարձակ» է և «ամբողջությամբ որակով», մինչդեռ Նատալի Ֆելիքսը նկարագրել է այն «ուժեղ» և «գունեղ»՝ «վարակիչ որակով».։ ESCtips-ի սեփականատերը գրել է «Chameleon»-ի մասին, որ այն 2019 թվականի մրցույթի լավատեսական փոփ երգերի շարքում «ամենայուրօրինակն» է։


== Ստեղծագործություն ==


== Շքերթ ==


== Ծանոթագրություններ ==
Նովոե Օստապովո (գյուղ, Վելիկա Բոգաչկայի շրջան)

Նովոե Օստապովո (ուկրաիներեն՝ Нове Остапове), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Նովոե Օստապովո գյուղում բնակվում էր 284 մարդ։ Բնակավայրը զբաղեցնում է 1297 կմ² տարածք։ Բնակչության խտությունը կազմում էր 218,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արկադի Կուլեշով

Անվան այլ կիրառումների համար տե՛ս՝ Կուլեշով (այլ կիրառումներ)Արկադի Կուլեշով (հունվարի 24 (փետրվարի 6), 1914, Samatevičy, Cherikovsky County, Մոգիլյովյան նահանգ, Ռուսական կայսրություն - փետրվարի 4, 1978(1978-02-04), Նեսվիժ, Մինսկի մարզ, Բելառուսական ԽՍՀ, ԽՍՀՄ), բելառուս խորհրդային բանաստեղծ։
ԲԽՍՀ ժողովրդական բանաստեղծ (1968 թ.)։ ԽՄԿԿ անդամ 1941 թ.-ից։ Հրատարակել է «Հողի ծաղկումը» (1930 թ.), «Կոմունիստներ» (1949 թ.), «Նոր գիրք» (1964 թ.) և բանաստեղծությունների այլ ժողովածուներ, «Ամոնալ» (1933 թ.), «Սապատավորը» (1935 թ.), «Բրիգադի դրոշը» (1943 թ., ԽՍՀՄ պետական մրցանակ, 1946 թ.), «Նոր հուն» (1948 թ., ՍՍՀՍ պետ. մրցանակ, 1949 թ.), «Ահեղ թավուտ» (1956 թ.), «Օվկիանոսից հեռու» (1970-1971 թթ.) պոեմները և այլն։ Պարգևատրվել է Լենինի 2 և այլ շքանշաններով։


== Ծանոթագրություններ ==
(1617) Ալշմիտ

(1617) Ալշմիտ (անգլ.՝ Alschmitt), աստերոիդ աստերոիդների հիմնական գոտում։ Հայտնաբերվել է 1952 թվականի մարտի 20-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 3,196485 ա. մ., առավելագույնը մոտենում է 2,7772 ա. մ. հեռավորության վրա և հեռանում 3,6158 ա. մ.։ Արեգակի շուրջ մեկ ամբողջական պտույտ է կատարում 2087,41 երկրային օրվա ընթացքում, իր ուղեծրով շարժվելով միջինում 0,172463 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1617) Ալշմիտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գաևոե (գյուղ, Չեմերովեցի շրջան)

Անվան այլ կիրառումների համար տե՛ս՝ ԳաևոեԳաևոե (ուկրաիներեն՝ Гайове), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Գաևոե գյուղում բնակվում էր 201 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լատվիայի ազգային բուսաբանական այգի

Լատվիայի ազգային բուսաբանական այգի (լատիշ․՝ Nacionālais botāniskais dārzs), բուսաբանական այգի Սալասփիլսում, Լատվիա։ Բալթյան երկրների ամենամեծ բուսաբանական այգիներից մեկն է։


== Պատմություն ==
Ներկայիս հաստատությունը կառուցվել է 1956 թվականին, սակայն դրա պատմությունը հասնում է մինչև 1836 թվական, երբ Քրիստիան Վիլհելմ Շոխը կոմերցիոն ծլարան է հիմնել, որը հետագայում տեղափոխվել է Սալասփիլս։ Երկրորդ համաշխարհային պատերազմից առաջ այն Բալթյան երկրների խոշորագույն ծլարանն էր։ 1944 թվականին այն դարձել է պետական փորձարարական այգի և 1956 թվականին դարձել է Լատվիայի գիտությունների ակադեմիայի բուսաբանական այգին։ 1992 թվականին Լատվիայի անկախության վերահաստատումից հետո այն դարձել է Լատվիայի ազգային բուսաբանական այգին։


== Նկարագրություն ==
Լատվիայի ազգային բուսաբանական այգին ունի հետևյալ հիմնական նպատակները. հայտնագործություններ անել բուսաբանության և դեկորատիվ այգեգործության ոլորտում, հավաքել և ներկայացնել բույսեր, հետազոտություններ անել գենետիկայի վերաբերյալ, ինչպես նաև` ներկայացնել ուսումնասիրությունների արդյունքները։ Այն Բալթյան երկրների խոշորագույն բուսաբանական այգիներից է և զբաղեցնում է գրեթե 130 հա հողատարածք։ Այգում կան ավելի քան 14.000 տաքսոն բույս, որոնց մեջ մտնում են ավելի քան 5.000 ծառեր և գրեթե 1400 տնային բույսեր։ Բացի իր գիտական նշանակությունը, Ազգային բուսաբանական այգին հայտնի է նաև որպես զբոսայգի։


== Ծանոթագրություններ ==
Քիմիական երևույթներ

Քիմիական են կոչվում այն երևույթները, որոնց ժամանակ փոխվում է նյութի բաղադրությունը, մի նյութից առաջանում է երկու և ավելի նյութեր։ Քիմիական երևույթներին այլ կերպ անվանում են քիմիական ռեակցիաներ կամ փոխարկումներ։ Օրինակ՝ շաքարի կոտրելը ֆիզիկական երևույթ է, հալելը ևս, բայց նրա այրելը քիմիական է, որովհետև առաջանում է մուր (ածխածին), անջատվում է գազեր և ջրային գոլորշիներ։
Շաքարի բանաձևն է C12H22O11։
Քիմիական երևույթի ժամանակ փոխվում է նյութի գույնը, հոտը, համը ձևը և այլն։
Կամ օրինակ նաև կաթի թթվելը,այն նույնպես քիմիական երևույթ է։


== Աղբյուրներ ==
Քիմիայի դասագիրք։ Հեղինակներ Լ.Ա. Սահակյան, Հ.Գ. Խաչատրյան, Ք.Հ. Բդոյան։ Էջ 40
Շորիկ

Շորիկ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մարտինովսկի շրջան

Մարտինովսկի շրջան (ռուս.՝ Мартыновский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Բոլշայա Մարտինովկա սլոբոդան։ Տարածքը կազմում է 1900 կմ², բնակչությունը՝ 38,2 հզ. (2010 թ. տվյալներով)։ Շրջանի մեջ է մտնում 9 գյուղական համայնք։
Մարգարիտա Գորանովա

Մարգարիտա Գորանովա (բուլղար․՝ Маргарита Горанова, օգոստոսի 28, 1947(1947-08-28), Պլևեն, Բուլղարիա), բուլղարացի երգչուհի։


== Կենսագրություն ==
Մարգարիտա Գորանովան ծնվել է 1947 թվականի օգոստոսի 27-ին Պլևենում։ Երգել սկսել է վաղ տարիքից։ Մինչև 10-րդ դասարան Գորանովան երգել է «Բոդրա Սմյանա» երգչախմբում, այնուհետև՝ ակադեմիայում։ 1973 թվականին ավարտել է Բուլղարիայի ազգային երաժշտական ակադեմիան (Իրինա Չմիխովայի դասարան)։ Առաջին ձայնագրությունը` «Բաժանում» երգը (Բորիս Կարադիչև), կատարել է 1972 թվականին, երբ ուսանող էր, և երգը դարձել է 1973 թվականի «Փետրվարյան մեղեդի»։ Նրա առաջին համերգը տեղի է ունեցել Մշակութային հանգստի և Բալկանտուրիստի զվարճանքի ծրագրում։ 1976-1979 թվականներին եղել է «Սոֆիա» նվագախմբի մենակատար։
1983 թվականին «Բալկանտոնը» թողարկել է Գորանովայի առաջին լիամետրաժ խաղացանկը՝ «Երգ երկուսի համար»։ Փառատոներում ներկայացրած երգերի համար արժանացել է հետևյալ մրցանակներին՝

«Ի՜նչ լավ է» (Վ. Տոդորով)՝ Ոսկե Օրփեոս երկրորդ մրցանակ, 1979
«Երգ երկուսի համար» Դիմիտար Վալչև)՝ Ոսկե Օրփեոս երրորդ մրցանակ, 1980
«Ով է վերադառնում» (Պ. Պետրով)՝ մրցույթի հանդիսատեսի պարգև «Երգեր ծովի, Բուրգասի և այնտեղ աշխատողների համար»հանդես է եկել Գերմանիայում, Լեհաստանում, Սերբիայում, Չեխիայում, Ռուսաստանում, Կուբայում և Մոնղոլիայում։ Նկարահանել է «Գյուղացին անվի հետ» ֆիլմում։
50 տարեկանում թողել է բեմը, չնշել տարեդարձը, չթողարկելով նախատեսված տարեդարձյան ալբոմը։ Երգչուհին օնկոլոգիական բուժման փուլ է անցնում, որը ընդհատում է նրա կատարումները, սակայն հաղթահարում է հիվանդությանը։
Մարգարիտա Գորանովայի համար երգեր են գրել այնպիսի կոմպոզիտորներ, ինչպիսիք են՝ Գեորգի Կոստովը, Տոնչո Ռուսևը, Զոռնիցա Պոպովան, Մորիս Ալաջեմը, Վիլի Կազասյանը, Ալեքսանդր Իոսիֆովը, Մարիա Գանևան, Իվան Պեևը, Լյուբոմիր Դամյանովը և ուրիշներ։


== Ալբոմներ ==
Լավ օր (1974)
Небе от нова нежност (1980)
Երգ երկուսի համար (1983)
Ոսկե անձրև (1985)
Ոչինչ մի ասա (1986)
Դատավճիռ (1989)


== Ծանոթագրություններ ==
Ռազլոգ

Ռազլոգ (բուլղար․՝ Разлог), քաղաք Բուլղարիայի Բլագոևգրադի մարզում։ Ռազլոգ համայնքի վարչական կենտրոնը։ Գտնվում է Բլագոևգրադ քաղաքի կենտրոնից մոտ 34 կմ հարավ-արևելք։ 2011 թվականի մարդահամարի տվյալներով՝ քաղաքում բնակվում էր 11960 մարդ։


== Աշխարհագրություն ==
Ռազլոգ քաղաքը գտնվում է Ռազլոժի հարթավայրում՝ երեք լեռնազանգվածների միջև՝ Ռիլա, Պիրին, Ռոդոպներ։ 5 կմ դեպի հարավ գտնվում է Բանսկո քաղաքը։


== Պատմություն ==
1909 թվականին բնակավայրում սկսել է աշխատել «15 септември 1903 година» ընթերցասրահը (ներկայումս Բուլղարիայում գործող ամենահին ընթերցասրահն է)։
1903 թվականին բնակավայրի բնակիչները մասնակցել են Իլինդեն – Պրեոբրաժենիեի ապստամբությունը, որը ճնշվել էր թուրքական իշխանությունների կողմից։
Առաջին Բալկանյան պատերազմի սկսվելուց հետո 1912 թվականի հոկտեմբերի 11-ին բնակավայրը ազատագրվել է բուլղարական բանակի հարձակողական ստորաբաժանումների կողմից և մտել Բուլղարիայի թագավորության կազմի մեջ։
1973 թվականին այստեղ կառուցվել է մշակույթի տուն և հիվանդանոց։


== Բնակչություն ==


== Ծանոթագրություններ ==


== Արտաքին հղումներ ==
Уеб сайт на Община Разлог
[razlog.cjb.net Портал на град Разлог]
Статистика населения
Փայկ շրջան (Իլինոյս)

Անվան այլ կիրառումների համար տե՛ս՝ Փայկ (այլ կիրառումներ)Փայկ շրջան (անգլ.՝ Pike County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 2.150 կմ² է, բնակչությունը՝ 16.430 մարդ (2010 թ. տվյալներով)։ Շրջկենտրոնն է Փիթսֆիլդ բնակավայրը։ Կազմավորվել է 1821 թ.։